                                                                                                             Eelnõu

                                                NARVA LINNAVALITSUS

                                              PROTOKOLLILINE OTSUS

Narva                                                                                                           24.10.2006.a

Riigihanke “Ühistransporditeenus  Narva avalikel  bussiliinidel” avatud pakkumismenetluse läbiviimine

1.  Nõustuda esitatud Narva Linnavolikogu otsuse eelnõuga.

2.  Volitada Narva Linnavalitsuse Linnavara- ja Majandusameti direktori kohusetäitjat Arkadi Nikolajev antud küsimuses ette kandma Narva Linnavolikogu istungil.

      Tarmo Tammiste                                                               Ants Liimets

      Linnapea                                                                            Linnasekretär

                                                                                                                      Eelnõu

                                     N A R V A   L I N N A V O L I K O G U

                                                           O T S U S

Narva







____.10.2006.a nr____-k

Riigihanke “Ühistransporditeenus  Narva avalikel  bussiliinidel” avatud pakkumismenetluse  läbiviimine

1. Asjaolud ja menetluse käik

Aktsiaseltsiga Narva Bussiveod (registrikood 10247291, asukoht Tallinna mnt 55, 20605 Narva) ja Osaühinguga Transurban Narva (registrikood 10295002, asukoht Rahu 1a, 21003 Narva) sõlmiti 02.04.2001 avaliku teenindamise lepingud tähtajaga alates 02.04.2001 kuni 31.12.2004. Lepingute objektiks oli sõitjateveo korraldamine Narva linnas kohalikust ja riigieelarvest toetatavatel bussiliinidel avaliku teenindamise lepingu alusel.
06.12.2004. a algatas Narva Linnavalitsuse Narva Linnavara- ja Majandusamet avatud riigihanke pakkumismenetluse “Ühistransporditeenus Narva avalikel bussiliinidel”, mille eesmärgiks oli sõlmida avaliku teenindamise leping reisijate veoks Narva avalikel bussiliinidel kahes liinigrupis hankelepingu täitmise tähtajaga 30.04.2005.a.

Riigihanke “Ühistransporditeenus  Narva avalikel  bussiliinidel” pakkumismenetluse käigus esitati Riigihangete Ametile kaks vaidlustust: 21.12.2004. a pakkumise kutse dokumentide peale ja 09.03.2005. a pakkumise tagasilükkamise otsuse peale. Seoses sellega peatas Riigihangete Amet riigihanke 2 korral.

Vaidlustuste läbivaatamiseks kulus palju aega ja Narva Linnavalitsuse 01.06.2005 korraldusega nr 515-k lõpetati riigihanke „Ühistransporditeenus Narva avalikel bussiliinidel” pakkumismenetlus.

Ühistranspordiseaduse § 10 lõike 2.1 kohaselt kui seoses avaliku konkursi või riigihanke korraldamisega esitatakse Riigihangete Ametile vaidlustus või halduskohtule kaebus või halduskohtule esitatakse kaebus seoses avaliku teenindamise kohustuse panemisega eri- või ainuõigusega vedajale ja kui avaliku teenindamise leping lõpeb enne vaidluse lahendamist, on veo tellijal õigus liini seni teenindanud vedajaga sõlmida uus avaliku teenindamise leping kuni Riigihangete Ameti vastava otsuse või kohtuotsuse jõustumise aasta lõpuni või kuni uue vedaja leidmiseni käesoleva paragrahvi lõigetes 1 ja 2 sätestatu alusel, aga mitte kauemaks kui kaheks aastaks, arvates Riigihangete Ameti vastava otsuse või kohtuotsuse jõustumisest. Kui liini seni teenindanud vedaja ei nõustu avaliku teenindamise lepingu uuendamisega, on veo tellijal õigus uus vedaja leida väljakuulutamiseta läbirääkimistega pakkumismenetluse teel, kusjuures lepingut ei või temaga sõlmida kauemaks, kui eespool nimetatud tähtaegadeks.
Sellest lähtuvalt pikendas Narva Linnavalitsus eelnimetatud lepingute kehtivust 23.03.2005 korraldusega nr 267-k kuni 01.10.2005 ning 21.09.2005 korraldusega nr 967-k kuni 31.12.2006. 

Ülaltoodu alusel on vaja välja kuulutada riigihanke “Ühistransporditeenus Narva avalikel bussiliinidel” avatud pakkumismenetlus ühistransporditeenuse osutamiseks  Narva avalikel bussiliinidel ajavahemikuks 01.01.2007.a - 31.12.2011.a.

2. Õiguslikud alused

Kohaliku omavalitsuse korralduse seaduse § 3 punkti 1; § 6 lõike 1 kohaselt kohalik omavalitsus iseseisev ja lõplik otsustab ja korraldab kohaliku elu küsimuste, omavalitsusüksuse ülesandeks on korraldada antud linnas linnasisest ühistransporti.    Riigihangete §10 kohaselt pakkumismenetluse korraldajaks on ostja, kes määrab riigihanke eest vastutava isiku. Ostjal on õigus volitada teisi isikuid teostama pakkumismenetlusega seotud toiminguid; Ühistranspordiseaduse § 5 lõike 1 punkti 6 kohaselt omavalitsusorgan oma haldusterritooriumil sõlmib vedajatega avaliku teenindamise lepinguid ning korraldab avalikke konkursse vedajate valimiseks avalikule liiniveole, § 10 lõike 1 kohaselt vedaja valitakse välja avaliku konkursi alusel, mille tingimused kehtestab veo tellija, § 12 lõike 1 punkti 4 kohaselt linnavalitsus on pädev ametiasutus bussilinnasisesel sõitjateveol. Kuna käesolev riigihange puudutab Narva linna eelarveid ja sõiduhindu ühistranspordis kuni 2011.a, mille kinnitamine kuulub linnavolikogu pädevusse, esitatakse riigihanke “Ühistransporditeenus  Narva avalikel  bussiliinidel” avatud pakkumismenetluse  läbiviimine kinnitamiseks Narva Linnavolikogule. Narva Linnavalitsuse 23.04.2003.a määrusega nr 285 on kinnitatud "Riigihangete läbiviimise reglement."
3. Otsus

1. Kuulutada välja riigihanke “Ühistransporditeenus Narva avalikel bussiliinidel”  avatud pakkumismenetlus ühistransporditeenuse osutamiseks  Narva avalikel bussiliinidel ajavahemikuks 01.01.2007.a - 31.12.2011.a. vastavalt pakkumise kutsele (lisatud).

2. Määrata Tellijaks (Ostjaks) käesolevas riigihankes Narva Linnavalitsuse Linnavara- ja Majandusamet.

3. Määrata menetluse eest vastutavaks isikuks projektijuht Aivo Raud (isikukood 37503276024).
4. Volitada Linnavara- ja Majandusametit sõlmima hankeleping käesolevas riigihankes edukaks tunnistatud firmaga.

5. Narva Linnavalitsusel võtta arvesse hankelepingus ettenähtud pakkumise maksumus järgnevate aastate linnaeelarvete koostamisel.

4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul.

5.Rakendussätted

5.1. Otsus jõustub seadusega sätestatud korras.

Mihhail Stalnuhhin

Linnavolikogu esimees
